Suchinthana/ta-wikipedia huggingface dataset:
அபாரிசிதஸ் மீன்

அபாரிசிதஸ் மீன் (அறிவியல் பெயர் : Aborichthys) இது ஒரு இந்தியாவின் தமிழ்நாடு மாநிலத்தில் உள்ள திருநெல்வேலி மாவட்டத்தை ஒட்டியுள்ள பகுதிகளில் காணப்படும் மீன் வகையாகும். இது பாறை லோச் (Stone loach) என்ற மீன் போல் காணப்படுகிறது. மியான்மர் நாட்டின் பகுதிகளிலும் கானப்படுகிறது.

இனங்கள்
இவற்றில் தொடர்புடைய இனங்கள் 8 உள்ளன. அவை:
 Aborichthys boutanensis (McClelland, 1842) 
 Aborichthys cataracta Arunachalam, Raja, Malaiammal & Mayden, 2014 
 Aborichthys elongatus Hora, 1921
 Aborichthys garoensis Hora, 1925
 Aborichthys rosammai N. Sen, 2009
 Aborichthys tikaderi Barman, 1985
 Aborichthys verticauda Arunachalam, Raja, Malaiammal & Mayden, 2014 
 Aborichthys waikhomi Kosygin, 2012

மேற்கோள்கள்

மீன்கள்
அபாரிசிதஸ் வெர்டிகா மீன்

அபாரிசிதஸ் வெர்டிகா மீன்(Aborichthys verticauda) என்பது அக்டினோட்டெரிகீயை என்ற மீன் ஆகும். அபாரிசிதஸ் மீன் போல் இதுவும் ஒரு பேரின வகைப்பாட்டைச் சார்ந்த மீன் ஆகும். இந்த மீன் பற்றிய தடயங்கள் 1913 ஆம் ஆண்டே கண்டெடுக்கப்பட்டுள்ளன. இது அருணாச்சலபிரதேசத்தில் அமைந்துள்ள அபார் மலைப்பகுதியில் காணப்பட்டதாகக் கூறப்பட்டுள்ளது. இது மணலைப்போன்ற நிறத்தில் காணப்படுகிறது. மேலும் இது பாம்பைப்போன்று தோற்றம் கொண்டுள்ளது. இவற்றில் ஆண் மீன்களைவிட பெண் மீன்களின் உடல் பெரியதாக காணப்படும்.

மேற்கோள்கள்

மீன்கள்
ஒளிரா மீன்

ஒளிரா மீன் (Olyra (fish)) என்ற இந்த மீன் கெளிறு வகையைச் சார்ந்த பேரின மீன் ஆகும். இதன் குடும்பம் பேக்ரிட் (Bagridae) என்பதாகும். இவை இந்தியாவின் கேரளா மாநிலத்தில் உள்ள மேற்கு தொடர்ச்சி மலை அடிவார கிராமமான கோட்டக்கல் என்ற இடத்தில் ஓடும் மணிமாலை நதியில் காணப்படுகிறது.  இந்த வகை மீன்களை வீட்டில் காட்சிக்காவும் வளர்க்கின்றனர். இவை சியாம் சண்டை மீன் (Siamese fighting fish) போன்று தனியாக வளர்க்க வேண்டும். இந்தியாவில் மட்டுமின்றி சீனா, தெற்கு ஆசியா, மற்றும் தாய்லாந்து போன்ற நாடுகளிலும் காணப்படுகிறது.

மேற்கோள்கள்

மீன்கள்
மு. பெ. சாமிநாதன்

மு. பெ. சாமிநாதன் (M. P. Saminathan) என்பவர் தமிழக அரசியல்வாதியும், முன்னாள் நெடுஞ்சாலைத் துறை அமைச்சரும், தற்போதைய செய்தித்துறை அமைச்சரும்  ஆவார்.

கல்வி
சாமிநாதன் ஈரோட்டில் 5 மே 1964 பிறந்தார். இவர் சொந்த ஊர் திருப்பூர் மாவட்டத்தில் உள்ள முத்தூர் ஆகும். இவர் சமூகவியலில் இளங்கலைப் படிப்பை கோயம்புத்தூர் பூ. சா. கோ. கலை அறிவியல் கல்லூரியில் முடித்துள்ளார்.

அரசியல்
சாமிநாதன் தமிழக சட்டமன்றத்துக்கு வெள்ளகோயிலில் தொகுதியிலிருந்து மூன்று முறை (1996, 2001, 2006) தேர்ந்தெடுக்கப்பட்டார். இவர் திருப்பூர் மாவட்ட தி. மு. க செயலாளராக இருந்தார்.

இவர் முன்னாள் அமைச்சர் துரை. ராமசாமியை தோற்கடித்து தனது அரசியல் வாழ்க்கையைத் தொடங்கினார். முன்னாள் அமைச்சரை எதிர்த்து போட்டியிட்டு 1500 வாக்குகள் வித்தியாசத்தில் வெற்றி பெற்றார். அப்போது இவர் பெற்ற வாக்குகள் 33800 ஆகும். 12 மே 2006 அன்று தமிழக நெடுஞ்சாலைத் துறை அமைச்சராக நியமிக்கபட்டார்.

2021 தமிழ்நாடு சட்டமன்றத் தேர்தலில் காங்கேயம் தொகுதியின் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக செய்தித்துறை (செய்தி மற்றும் விளம்பரம், திரைப்பட தொழில்நுட்பவியல் மற்றும் திரைப்படச்சட்டம், பத்திரிகை அச்சுக்காகிதக் கட்டுப்பாடு, எழுதுபொருள் மற்றும் அச்சுத்துறை மற்றும் அரசு அச்சகம்) அமைச்சசராக பதவியேற்றார்.

மேற்கோள்கள் 

வாழும் நபர்கள்
ஈரோடு மாவட்ட நபர்கள்
தமிழ்நாட்டு அமைச்சர்கள்
1964 பிறப்புகள்
11 ஆவது தமிழ்நாடு சட்டமன்ற உறுப்பினர்கள்
12 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
டிக்கிரி பண்டா சுபசிங்க

டி. பி. சுபசிங்க என அழைக்கப்படும் சுபசிங்க முதியான்சிலாகே டிக்கிரி பண்டா சுபசிங்க (Subasinghe Mudiyanselage Tikiri Banda Subasinghe, 14 ஆகத்து 1913 - 1995) இலங்கையின் இடதுசாரி அரசியல்வாதி ஆவார். இவர் நாடாளுமன்றத்தின் 7வது சபாநாயகராகவும், சோவியத் ஒன்றியத்துக்கான தூதுவராகவும் பணியாற்றியவர். இவர் தொழிற்சாலைகள் மற்றும் விஞ்ஞான அலுவல்கள் அமைச்சராகவும் பணியாற்றியுள்ளார்.

சுபசிங்க லங்கா சமசமாஜக் கட்சியின் ஆரம்பகால உறுப்பினராவார். இடதுசாரிகள் இணைந்து நடத்திய சூரிய-மல் இயக்கத்தில் இணைந்து போராடியவர். சுபசிங்க லங்கா சமசமாஜக் கட்சியின் வேட்பாளராக 1947 நாடாளுமன்றத் தேர்தலில் போட்டியிட்டு வெற்றி பெற்று நாடாளுமன்றம் சென்றார். மீண்டும்  1952 தேர்தலில் போட்டியிட்டு வெற்றி பெற்றார். 1956 தேர்தலில் மீண்டும் வெற்றி பெற்றார். சாலமன் பண்டாரநாயக்காவின் அமைச்சரவையில் இவர் பாதுகாப்பு, மற்றும் வெளிவிவகார அமைச்சின் நாடாளுமன்றச் செயலாளராக நியமிக்கப்பட்டார். மார்ச் 1960 தேர்தலில் கட்டுகம்பொலை தேர்தல் தொகுதியில் ஐக்கிய தேசியக் கட்சியின் சார்பில் போட்டியிட்டு வெற்றி பெற்றதை அடுத்து, நாடாளுமன்ற சபாநாயகராக நியமிக்கப்பட்டார். நான்கு மாதங்களின் பின்னர் நடைபெற்ற சூலை 1960 தேர்தலில் போட்டியிட்டுத் தோல்வியடைந்தார். 1961 ஆம் ஆண்டில் இவர் சோவியத் ஒன்றியத்துக்கான தூதுவராக நியமிக்கப்பட்டார். 1965 தேர்தலில் மீண்டும் போட்டியிட்டு வெற்றி பெற்றார். 1970 தேர்தலில் இலங்கை சுதந்திரக் கட்சியின் வேட்பாளராகப் போட்டியிட்டு வெற்றி பெற்றார். 1977 தேர்தலில் போட்டியிட்டுப் பெரும் தோல்வியடைந்தார்.

மேற்கோள்கள்

வெளி இணைப்புகள் 
Subasinghe, Subasinghe Mudiyanselage Tikiri Banda
Speaker of the Parliament

1913 பிறப்புகள்
1995 இறப்புகள்
இலங்கையின் 1வது நாடாளுமன்ற உறுப்பினர்கள்
இலங்கையின் 2வது நாடாளுமன்ற உறுப்பினர்கள்
இலங்கையின் 3வது நாடாளுமன்ற உறுப்பினர்கள்
இலங்கையின் 4வது நாடாளுமன்ற உறுப்பினர்கள்
இலங்கையின் 6வது நாடாளுமன்ற உறுப்பினர்கள்
இலங்கையின் 8வது நாடாளுமன்ற உறுப்பினர்கள்
இலங்கை நாடாளுமன்ற சபாநாயகர்கள்
இலங்கை அமைச்சர்கள்
இலங்கை இடதுசாரிகள்
சிங்கள அரசியல்வாதிகள்
இருபதாம் நூற்றாண்டு இலங்கை அரசியல்வாதிகள்
கல் குறவை மீன்

கல் குறவை மீன் (Garra palaruvica) என்பது அக்டினோட்டெரிகீயை என்ற இனத்தைச் சார்ந்த சிப்ரினிட் என்ற குடும்ப மீன் ஆகும். இதனை துருக்கி நாட்டில் மருத்துவ மீன் (Doctor fish) என்று அழைக்கிறார்கள். இவற்றில் மொத்தமாக 120 வகைகள் உள்ளன. இந்தியாவில் கேரளா மாநிலத்தில் கொல்லம் மாவட்டம் தென்மலை என்ற இடத்தில் பாயும் கல்லாடா ஆற்றில் இந்த மீன் காணப்படுகிறது.

மேற்கோள்கள்

மீன்கள்
கே. பி. பி. சாமி

கே. பி. பி. சாமி (K. P. P. Samy, சூலை 1, 1962 - பிப்ரவரி 26, 2020) என்பவர் தி.மு.க வைச் சேர்ந்த அரசியல்வாதியும், முன்னாள் சட்டமன்ற உறுப்பினரும் ஆவார். இவர் 2006 மற்றும் 2016 ஆம் ஆண்டுகளில் நடைபெற்ற சட்டமன்றத் தேர்தல்களில், திருவொற்றியூர் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் தி.மு. க. வில் மீனவரணி மாநில செயலாளராகவும் மற்றும் தமிழக முன்னாள் மீன்வளத்துறை அமைச்சராகவும் இருந்தார். இவர் சென்னையில் 1 சூலை 1962 அன்று பிறத்தார். இவர் பத்தாம் வகுப்புவரை படித்துள்ளார். இவர் 26 பிப்ரவரி 2020 அன்று உடல் நலக்குறைவால் காலமானார்.

மேற்கோள்கள் 

தமிழக முன்னாள் அமைச்சர்கள்
சென்னை அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்
1962 பிறப்புகள்
2020 இறப்புகள்
திராவிட முன்னேற்றக் கழக அரசியல்வாதிகள்
சென்னை நபர்கள்
13 ஆவது தமிழ்நாடு சட்டமன்ற உறுப்பினர்கள்
எஸ். பி. சற்குணா பாண்டியன்

சர்குண பாண்டியன் (Sarguna Pandian) என்பவர் ஒரு தமிழக பெண் அரசியல்வாதியாவார்.தேனி மாவட்டம் சின்னமனூரைச் சேர்ந்தவர் சற்குணபாண்டியன். திமுக மேடைகளில் இளம் பேச்சாளராக அறிமுகமானார்.இவர் தி.மு.கவின் துணைப் பொதுச்செயலாளராக இருந்தவர். இவர் சமூகநலத்துறை அமைச்சராக 1996 தேர்தலுக்குப்பின்
அமைந்த புதிய அரசில் இருந்தார். இவர் தி.மு.க. சார்பில் தமிழ சட்டமன்றத்துக்கு இராதாகிருஷ்ணன் நகர் தொகுதியில் இருந்து 1989, மற்றும் 1996 ஆண்டு தேர்தல்களில் தேர்ந்தெடுக்கப்பட்டார்.

வகித்த பொறுப்புகள்
திமுகவில் மகளிர் அணி துணை செயலாளர், மாநில செயலாளர், தலைமை செயற்குழு உறுப்பினர் போன்ற பொறுப்புகளை வகித்தார். மகளிர் ஆணையத்தின் தலைவராகவும், பொறுப்பு வகித்த அவர் இறக்கும் வரை துணை பொதுச்செயலாளராக இருந்தார்.

இறப்பு
இதய அறுவை சிகிச்சை செய்த அவர் கடந்த சில மாதங்களாக சிறுநீரக கோளாறால் அவதிப்பட்டு வந்தார். இந்நிலையில் 13 ஆகத்து 2016 அன்று அதிகாலை 3.30 மணியளவில் சற்குணபாண்டியன் காலமானார்.

மேற்கோள்கள் 

2016 இறப்புகள்
தமிழக முன்னாள் அமைச்சர்கள்
சென்னை அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
தமிழக சட்டமன்ற பெண் உறுப்பினர்கள்
வி. டி. இராசசேகர் செட்டி

வி. டி. இராசசேகர் செட்டி (Vontibettu Thimmappa Rajshekar அல்லது V. T. Rajshekar Shetty; 1932 – 20 நவம்பர் 2024) இதழாளர், எழுத்தாளர், நூலாசிரியர் எனப் பல தகுதிகள் கொண்டவர். இந்தியன் எக்சுபிரசு ஆங்கில செய்தித்தாள் நிறுவனத்தில் 25 ஆண்டுகள் ஓர் இதழாளராகப் பணி புரிந்தார். மும்பை, தில்லி, பெங்களூரு ஆகிய நகரங்களில் உள்ள தேசிய செய்தித்தாள்கள் சிலவற்றிலும் வேலை செய்தார். இவர் பகுத்தறிவாளராகவும் முற்போக்குக் கருத்தாளராகவும் தலித் இன மக்களுக்குப் பாடுபடுபவராகவும் கருதப்படுகிறார்.

செயற்பாடு 
1981 ஆம் ஆண்டில் தலித் வாய்ஸ் என்னும் பெயரில் ஓர் இதழைத் தொடங்கி நடத்தி வந்தார். அயல்நாடுகளில் இந்து மத எதிர்ப்புக் கருத்துக்களைப் பரப்பினார் என்று இவருடைய கடவுப் புத்தகம் பறிமுதல் செய்யப்பட்டது. இரு வேறு மக்கள்  குழுக்களிடையே பகைமை உணர்ச்சியைத் தூண்டிவிடுவதாகக் குற்றஞ்சாட்டப்பட்டு தடா சட்டத்தின் கீழ் சிறையில் வைக்கப்பட்டார். தேச விரோத சட்டத்திலும் கைது செய்யப்பட்டார்.

விமர்சனம் 
தலித் குரல் இட்லர் மற்றும் நாட்சி ஜெர்மனி பற்றிய 'சீயோனியர்களின் சதித்திட்டம்' என்பதை வெளியிட்டது. இவர்கள் ஈரான் அரசாங்கத்திற்கு ஆதரவும் மகுமூத் அகமதிநெச்சாத்தின் பெரும் இன அழிப்பு மறுதலிப்புக்குக் கருத்துக்கு ஆதரவும் வழங்குகின்றனர்.

இவர் உயர் சாதியைச் சேர்ந்தவராயிருப்பதால் இவருடைய தலித் விடய அக்கறை கேள்விக்குரியாகியது.

பொறுப்புகள் 
கருநாடக பகுத்தறிவாளர் கழகத்தில் பொதுச் செயலராகவும், இந்திய சீன நட்புறவுக் கழக அமைப்பாளராகவும், பெங்களுரு துளு கூடத்தின் தலைவராகவும் பதவி வகித்தார்.

நூலாசிரியராக 
கருநாடகத்தில் தலித் இயக்கம்,  இந்து இந்தியாவில் மார்க்சு தோற்றது எவ்வாறு?, மதக் கலவரப் பின்னணிச் சதி,  இந்தியாவின் யூதர்கள், பிராமணியம், தலித்துகள் கருப்புத் தீண்டத்தகாதவர்கள் என்பன போன்ற 25 நூல்கள் எழுதியுள்ளார்.

விருது 
2005 ஆம் ஆண்டில் இலண்டனில் உள்ள தென்னாசிய நிறுவனம் இவருக்குப் புத்தக விருதை வழங்கிக் கௌரவித்தது

மேற்கோள்கள்

வெளி இணைப்புகள் 

'Dalit Voice' Speaks Out
http://kashmirvoice.org/?p=14525

இனச்சார்பு
போலி வரலாறு
1932 பிறப்புகள்
2024 இறப்புகள்
இந்திய ஊடகவியலாளர்கள்
பொட்டாசியம் அர்கென்டோசயனைடு

பொட்டாசியம் அர்கென்டோசயனைடு (Potassium argentocyanide) என்பது KAg(CN)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்திலுள்ள இச்சேர்மம் வெள்ளி முலாம் பூசுவதற்கும், பாக்டிரியா கொல்லியாகவும், பெருமளவில் கிருமிநாசினிகளை தயாரிக்கவும் பயன்படுத்தப்படுகிறது.

வெள்ளி குளோரைடுடன் பொட்டாசியம் சயனைடு கரைசலைச் சேர்த்து வினைபுரியச் செய்வதன் மூலமாக பொட்டாசியம் அர்கென்டோசயனைடை பெருமளவில் தயாரிக்க முடியும்.

மேற்கோள்கள் 

பொட்டாசியம் சேர்மங்கள்
வெள்ளி சேர்மங்கள்
சயனைடுகள்
சயனோ அணைவுச் சேர்மங்கள்
காஞ்சிபுரம் ஆனந்த ருத்ரேசர் கோயில்

காஞ்சிபுரம் மகா ஆனந்த ருத்ரேசர் கோயில் (ஆனந்த ருத்ரேசம்) என்று அறியப்படும் இக்கோயில்  காஞ்சிபுரத்திலுள்ள சிவன் கோயில்களில்  ஒன்றாகும். இக்கோயில் இறைவன் ருத்ரேசரின் மீது சிவஞான யோகிகள் பாடிய நூல் கச்சிஆனந்தருத்திரேசர் பதிகமாகும். கவிராட்சசர் கச்சியப்ப முனிவர் இத்தல இறைவன் மீது வண்டுவிடு தூது, ஆனந்த ருத்திரேசர் கழிநெடில், ஆனந்த ருத்திரேசர் பதிற்றுப்பத்தந்தாதி ஆகிய நூல்களை இயற்றியுள்ளார்.

தல வரலாறு

வரலாற்று சுருக்கம் 
 இக்கோயில் காஞ்சி சிவக்கொயில்களில் ஒன்றாகும்.</small>
 இக்கோயில் காஞ்சிப் புராணத்தில் குறிக்கப்படவில்லை. </small>ஆனால் காஞ்சிபுராண சுருக்கம் என அழைக்கப்படும் வண்டுவிடு தூது இத்தல இறைவன் மீது பாடப்பட்டது.
 நூற்றுபதினென் ருத்திரர்களுள் முதல்வரான ஆனந்த ருத்திரர</small>் வழிபட்டு பேறு பெற்ற தலம்.இவ்விறைவர் ஆனந்த ருத்ரேசர் எனும் திருமூர்த்தியாவார்.
 மூலவர் சிவலிங்க மூர்த்தம்.</small>
 இக்கோயிலில் வள்ளி தெய்வானை சமேத சுப்பிரமணியர், வீரபாகு, பைரவர் முதலிய சந்நிதிகளும் உள்ளன. சனி பகவானின் தனி சன்னதியில் அருள்பாலிப்பது இக்கோவிலின் மற்றொரு சிறப்பு.

அமைவிடம் 
இந்தியாவின் தென்கடை மாநிலமான தமிழ்நாட்டின் வடக்கோடி மாவட்டங்களில் ஒன்றான மாவட்டத்தின் தலைநகரான சிவகாஞ்சி என்றழைக்கப்படும் பெரிய காஞ்சிபுரத்தின்  மேற்கு பிராந்தியமான பிள்ளையார் பாளையம் எனும் பகுதியில் சேர்மேன் சாமிநாத முதலியார் வீதியில் இக்கோயில் அமைந்துள்ளது. இது, தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து மேற்கே 1½ கிலோமீட்டர் தொலைவிலும்  உள்ளது.

மேற்கோள்கள்

புற இணைப்புகள் 
 ஆனந்த ருத்ரேசர்-திருக்கோவில்-படிமம்.
 காஞ்சிபுரம் கோயில்களின் சாலைகள் வரைபடம்.

காஞ்சிபுரம் மாவட்டத்திலுள்ள சிவன் கோயில்கள்
ஹான்சி

ஹான்சி, இந்திய மாநிலமான அரியானாவின் ஹிசார் மாவட்டத்தில் உள்ள நகரம்..

அரசியல்
இந்த ஊர் ஹான்சி சட்டமன்றத் தொகுதிக்கும், ஹிசார் மக்களவைத் தொகுதிக்கும் உட்பட்டது.

மக்கள்
2001ஆம் ஆண்டின் இந்திய மக்கள் தொகை கணக்கெடுப்பில் கீழ்க்காணும் விவரங்கள் கண்டறியப்பட்டன. இங்கு 75,730 மக்கள் வாழ்கின்றனர். இவர்களில் 54% பேர் ஆண்கள். ஏனையோர் பெண்கள். இவர்களில் 68% பேர் கல்வியறிவு பெற்றுள்ளனர்.

மேற்கோள்கள்

வெளி இணைப்புகள் 
 Barsi Gate, Umra Gate, Hansi

ஹிசார் மாவட்டம்
அரியானா மாநிலத்திலுள்ள ஊர்களும் நகரங்களும்
எத்திராஜ் மகளிர் கல்லூரி

எத்திராஜ் மகளிர் கல்லூரி (Ethiraj College for Women) சென்னையில் அமைந்துள்ள மகளிர் கலை மற்றும் அறிவியல் கல்லூரிகளில் ஒன்றாகும். எத்திராஜ் கல்லூரி அறக்கட்டளையையும் இக்கல்லூரியையும் 1948-ஆம் ஆண்டு முன்னணி வழக்கறிஞராக இருந்த வே. இலெ. எத்திராசு நிறுவினார். இந்த அறக்கட்டளையின் தற்போதைய தலைவராக அவர் குடும்பத்தில் வந்த வே. மா. முரளிதரன் உள்ளார்.

வரலாறு  
1948-ஆம் ஆண்டு வேலூர் இலட்சுமணசுவாமி எத்திராஜ் முதலியாரால் துவங்கப்பட்டு முதல் பத்தாண்டுகளில் பொருளியல், தாவரவியல், வேதியியல், வரலாறு,விலங்கியல் மற்றும் ஆங்கில இலக்கியப் பாடங்களில் பட்டப்படிப்புக் கல்வி வழங்கப்பட்டது. அறிவியல் கட்டிடம், தங்குவிடுதி, திறந்தவெளி அரங்கம், நூலகக் கட்டிடங்கள் கட்டப்பட்டன. 1968-78 ஆண்டுகளில் பட்டப்படிப்பு வணிகம், கணிதம் மற்றும் இயற்பியல்  பாடங்களுக்கும் விரிவுபடுத்தப்பட்டது; பட்டமேற்படிப்பு கல்வியும் வழங்கப்படலாயிற்று. பட்டமேற்படிப்பு வகுப்புக்களுக்கான கட்டிடமும் கட்டப்பட்டது.  
 
அடுத்த மைல்கல்லாக 1981-இல் மாலைநேர வகுப்புகள் தொடங்கப்பட்டன. எம்.பில், முனைவர் பட்டப்படிப்புகளுக்கான வசதிகளும் உருவாக்கப்பட்டன.  புதியதாக கட்டப்பட்ட புத்திணைப்பு வளாகம் கல்லூரியின் வளர்ச்சியை முன்னெடுத்துச் சென்றது. 1990-2000 ஆண்டுகளில் நிறுவனச் செயலர் படிப்பு, வங்கி மேலாண்மை, வணிக மேலாண்மை, உயிரிவேதியியல், நுண்ணியிரியியல், தாவர உயிரியல், தாவர உயிரித் தொழினுட்பம் ஆகிய தற்காலத் துறைகளில் இளங்கலை படிப்புகள் துவங்கப்பட்டன; வணிக மேலாண்மையிலும் கணினி பயன்பாட்டியலிலும் பட்டமேற்படிப்புகள் அகில இந்திய தொழில்நுட்பக் கல்விக் குழு அனுமதியுடன் வழங்கப்பட்டன. புதிய அறிவியல் கட்டிடமும் தங்குவிடுதியில் கூடுதல் அறைகளும் கட்டப்பட்டன.
 
அடுத்த சிலவாண்டுகளில் தன்னாட்சி நிலை எய்தியது. புதிய நூலகம், புதிய தங்குவிடுதிகள், துறைக் கட்டிடங்கள் என கட்டமைப்பும் மேம்படலாயிற்று. மொழி ஆய்வகம், கருவியியல் மையம், நூலக உள்ளடக்கங்களுக்கு இணைய அணுக்கம், இணைய மையங்கள், கணினி ஆய்வகங்கள் சேர்க்கப்பட்டன. பிரித்தானிய கவுன்சிலுடன் ஆங்கிலம் கற்பிக்க புரிந்துணர்வு உடன்பாடு கண்டது.

குறிப்பிடத்தக்க முன்னாள் மாணவிகள்
திரிசா
சுதா ரகுநாதன்
ஜெயந்தி நடராஜன்
ஜோஷ்னா சின்னப்பா
கனிமொழி
தீபிகா பள்ளிக்கல்
திவ்யதர்சினி
காஞ்சனா (நடிகை)
லதா ரசினிகாந்த்

மேலும் காண்க
சென்னையில் கல்வி

மேற்சான்றுகள்

வெளி இணைப்புகள்
அலுவல்முறை வலைத்தளம்

சென்னையில் உள்ள பல்கலைக்கழகங்களும் கல்லூரிகளும்
சென்னையில் உள்ள மகளிர் பல்கலைக்கழகங்களும் கல்லூரிகளும்
பொபால்

பொபால் (Bopal) என்பது இந்தியாவின் குசராத்து மாநிலத்தில் இருக்கும் அகமதாபாத் மாவட்டத்தில் அமைந்துள்ள ஒரு நகராட்சி ஆகும்.

மக்கள் தொகையியல் 

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டிற்கு அமைவாக இந்நகரின் மக்கள் தொகை 12,181 ஆகும். இம்மக்கள் தொகையில் 53 விழுக்காடு நபர்கள் ஆண்கள் மற்றும் 47 விழுக்காடு நபர்கள் பெண்கள் ஆவர். பொபால் நகரின் படிப்பறிவு சதவீதம் 80% ஆகும். இது  நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 84% மற்றும் பெண்களின் படிப்பறிவு சதவீதம் 75% ஆகும். 

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இங்கு 12,181 மக்கள் வாழ்ந்து வந்தனர். 2011 இல் இடம்பெற்ற கணக்கெடுப்பிற்கு அமைவாக தற்போது இங்கு 34,030 மக்கள் வாழ்கின்றனர்.

மேற்கோள்கள்

வெளி இணைப்புகள்  
 https://www.google.com/maps/place/Bopal
குஜராத் மாநிலத்திலுள்ள ஊர்களும் நகரங்களும்
அகமதாபாத் மாவட்டம்
ரேவாரி

ரேவாரி, இந்திய மாநிலமான ஹரியானாவிலுள்ள ரேவாரி மாவட்டத்தின் தலைநகரம்.

அரசியல்
இது ரேவாரி சட்டமன்றத் தொகுதிக்கும், குர்கான் மக்களவைத் தொகுதிக்கும் உட்பட்டது.

போக்குவரத்து

இந்திரா காந்தி பன்னாட்டு வானூர்தி நிலையம், புது தில்லி -  75 கி.மீ

மக்கள்
இங்கு 140,864 மக்கள் வசிக்கின்றனர். இவர்களில் 74,689 பேர் ஆண்கள், 66,175 பேர் பெண்கள் ஆவர்.

மேற்கோள்கள்

இணைப்புகள்
   ரேவாரி மாவட்ட அரசின் தளம் 

அரியானா மாநிலத்திலுள்ள ஊர்களும் நகரங்களும்
ரேவாரி மாவட்டம்
யமுனா நகர்

யமுனா நகர், இந்திய மாநிலமான அரியானாவிலுள்ள யமுனா நகர் மாவட்டத்தின் தலைநகராகும்.

அரசியல்
இந்த நகரம் யமுனா நகர் சட்டமன்றத் தொகுதிக்கும், அம்பாலா மக்களவைத் தொகுதிக்கும் உட்பட்டது.

சுற்றுலா
இந்த நகரம் சிவாலிக் மலையின் அடிவாரத்தில் அமைந்துள்ளது.

போக்குவரத்து

இந்த தொடர்வண்டி நிலையம் அம்ரித்சர் - கொல்கத்தா வழித்தடத்தில் அமைந்துள்ளது.

இங்கிருந்து பானிப்பட், அம்பாலா, குருச்சேத்திரம், ரோத்தக் உள்ளிட்ட நகரங்களை சாலைவழியில் சென்றடையலாம்.

மேற்கோள்கள்

வெளி இணைப்புகள்
 யமுனா நகர் மாவட்ட அரசின் தளம் 

யமுனா நகர் மாவட்டம்
அரியானா மாநிலத்திலுள்ள ஊர்களும் நகரங்களும்
ஆ. தமிழரசி

ஆ. தமிழரசி (A. Tamilarasi) (பிறப்பு: ஏப்ரல் 5, 1976) என்பவர் தமிழக ஆதிதிராவிடர் நலத்துறை முன்னாள் அமைச்சர் ஆவார். பரமக்குடியில் பிறந்த இவர் இளங்கலை படிப்பாக வணிகவியல் படித்துள்ளார்.

நாகனாகுளம் திமுக கிளைக்கழக பிரதிநிதியாக 2001 இல் ஒன்றியக் கவுன்சிலராக வெற்றி பெற்று மதுரை மேற்கு ஊராட்சி ஒன்றியத் தலைவரானார். 2006ஆம் ஆண்டு நடைபெற்ற தேர்தலில் தமிழரசி, தி. மு. க. சார்பில் சமயநல்லூர் தொகுதியில் போட்டியிட்டு தமிழக சட்டமன்றத்துக்கு, தேர்ந்தெடுக்கப்பட்டார்.
2021 ஆம் ஆண்டில் நடைபெற்ற சட்டமன்றத் தேர்தலில் மானாமதுரை தொகுதியில் இருந்து திமுக சார்பில் சட்டமன்ற உறுப்பினரானார்.

மேற்கோள்கள் 

1976 பிறப்புகள்
வாழும் நபர்கள்
தமிழக முன்னாள் அமைச்சர்கள்
திராவிட முன்னேற்றக் கழக அமைச்சர்கள்
திராவிட முன்னேற்றக் கழக சட்டமன்ற உறுப்பினர்கள்
மதுரை மாவட்ட நபர்கள்
21-ஆம் நூற்றாண்டு இந்திய அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
தமிழக சட்டமன்ற பெண் உறுப்பினர்கள்
திகாவுன் சட்டமன்றத் தொகுதி

திகாவுன் சட்டமன்றத் தொகுதி, இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது பரிதாபாத் மக்களவைத் தொகுதிக்கு உட்பட்டது.

தொகுதிக்கு உட்பட்ட இடங்கள்
இந்த தொகுதியில்  மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
 பல்லப்கட் வட்டத்தில் உள்ள சைன்சா ஒன்றியத்தின் கோராலி, மஞ்சாவால், மந்தாவாலி ஆகிய ஊர்கள்
 பரிதாபாத் வட்டத்தில் உள்ள பரிதாபாத் நகராட்சியின் 15,16 ஆகிய வார்டுகளும், பரிதாபாத் ஒன்றியத்தின் சிர்சி, புன்பானி, கேரி கலான், ராஜ்பூர் கலான், புவாபூர், தாத்சியா, தில்பத், பரிதாபாத், திகாவுன் ஆகிய ஊர்கள்

சட்டமன்ற உறுப்பினர்
2014 முதல் இன்று வரை : லலித் நாகர் (பாரதிய ஜனதா கட்சி)

மேற்கோள்கள்

பரிதாபாது மாவட்டம்
அரியானா சட்டமன்றத் தொகுதிகள்
நீதியரசர் பஷீர் அகமது சயீது மகளிர் கல்லூரி

நீதியரசர் பசீர் அகமது சயீது மகளிர் கல்லூரி (Justice Basheer Ahmed Sayeed College for Women),  முன்னதாக தென் இந்திய கல்வி அறக்கட்டளை மகளிர் கல்லூரி அல்லது எஸ்.ஐ.ஈ.டி மகளிர் கல்லூரி (S.I.E.T Women’s College)  1955ஆம் ஆண்டில் மகளிருக்கு உயர்கல்வி வழங்கும் நோக்குடன் நிறுவப்பட்ட கல்லூரியாகும். இது சென்னையின் தேனாம்பேட்டை பகுதியில் அமைந்துள்ளது. நீதியரசர் பசீர் அகமது சயீது நிறுவிய தென்னிந்திய கல்வி அறக்கட்டளை இதனை நிர்வகித்து வருகின்றது. இது சென்னைப் பல்கலைகழகத்திற்கு இணைந்த தன்னாட்சி பெற்ற கல்லூரியாகும்.

வரலாறு
வழக்கறிஞர் பசீர் அகமது சயீத் (20 பெப்ரவரி 1900 - 7 பெப்ரவரி 1984) 1959இல் சென்னை உயர் நீதிமன்றத்தில் நீதியரசரானார். பொருளாதார, சமூகநிலைகளில் பிற்படுத்தப்பட்ட இனத்தினரின் பெண்களுக்கு உயர்கல்வி வழங்கும் நோக்குடன் தென்னிந்தியக்   கல்வி அறக்கட்டளை ஒன்றை நிறுவினார்.  இதன் மூலம் எஸ்.ஐ.ஈ.டி மகளிர் கல்லூரி நிறுவப்பட்டது.

பாடதிட்டங்கள்
இங்கு கீழ்வரும் பாடதிட்டங்கள் வழங்கப்படுகின்றன :
பட்டப்படிப்பு
 இளங்கலை பொருளியல்
 இளங்கலை ஆங்கிலம்
 இளங்கலை வரலாறு
 இளங்கலை அரசு அறிவியல்
 இளநிலை அறிவியல் உயிரிவேதியியல்
 இளநிலை அறிவியல் தாவரவியல்
 இளநிலை வேதியியல்
 இளநிலை அறிவியல் மனையியல்
 இளநிலை அறிவியல் இயற்பியல்
 இளநிலை அறிவியல் மனவியல்
 இளநிலை அறிவியல் விலங்கியல்
 இளநிலை வணிகம் (வழமை)
பட்ட மேற்படிப்பு 
 முதுகலை ஆங்கிலம்
 முநிலை வணிகம் (வழமை)
 முதுநிலை அறிவியல் ஆடையலங்கார தொழினுட்பம்
 முதுநிலை அறிவியல் நெசவும் ஆடையும்
 முதுநிலை அறிவியல் விலங்கியல்
ஆய்வு
 எம்.பில் வணிகம்
எம்.பில் மனவியல்
 எம்.பில் விலங்கியல்
 முனைவர் விலங்கியல்

குறிப்பிடத்தக்க முன்னாள் மாணவிகள்
 தாகுபாட்டி புரந்தேசுவரி, முன்னாள் நடுவணரசு இணை அமைச்சர் (வணிகமும் தொழிலும்) 
 புவனா நடராஜன், மொழிபெயர்ப்பாளரும் சிறுகதை எழுத்தாளரும் 
 சிவசங்கரி
 உமா ரமணன், பின்னணிப் பாடகி

மேற்சான்றுகள்

சென்னையில் உள்ள பல்கலைக்கழகங்களும் கல்லூரிகளும்
சென்னையில் உள்ள மகளிர் பல்கலைக்கழகங்களும் கல்லூரிகளும்
சென்னைப் பல்கலைக்கழக இணைவுக்கல்லூரிகள்
இந்தர்பிர் சோதி

ஈஷ் சோதி (Ish Sodhi) என அழைக்கப்படும் இந்தர்பிர் சிங் சோதி (Inderbir Singh Sodhi, பிறப்பு: அக்டோபர் 31 ,1992), நியூசிலாந்தின் துடுப்பாட்ட வீரர் ஆவார். இவர் வலக்கைக் கழல் திருப்ப பந்து வீச்சாளராவார்.  இவர் நியூசிலாந்து அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார். இவர் வலது கை துடுப்பாளரும், வலதுகை புறத்திருப்பம் பந்துவீச்சாளரும் ஆவார். இவர் அடிலெய்டு ஸ்டிரைக்கர்ஸ் மற்றும் வடக்கு மத்திய மாகாண துடுப்பாட அணி  ஆகிய அணிகளில் உள்ளூர்ப் போட்டிகளில் விளையாடினார்.  இந்தியன் பிரீமியர் லீக் தொடரில் ராஜஸ்தான் ராயல்ஸ் அணிக்காக விளையாடினார். மேலும் இவர் ஓக்லாந்து 17 வயதிற்கு உட்பட்ட அணி ,19 வயதிற்கு உட்பட்ட அணி மற்றும் நியூசிலாந்து ஏ அணிகளிலும் இவர் விளையாடியுள்ளார். சனவரி 2010 இல் பன்னாட்டுத் துடுப்பாட்ட அவையின் சிறந்த பன்னாட்டு இருபது20 பந்துவீச்சாளருக்கான தரவரிசையில் இவர் முதல் இடத்தில் இருந்தார்.

சர்வதேச போட்டிகள்

தேர்வுத் துடுப்பாட்டம் 
2013 ஆம் ஆண்டில் நியூசிலாந்துத் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது.அக்டோபர் 9 இல் சிட்டகொங்கில் நடைபெற்ற வங்காளதேசத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 5 பந்துகளில் 1 ஓட்டம் எடுத்து சகீப் அல் அசன் பந்துவீச்சில் ஆட்டமிழந்தார். பின் பந்துவீச்சில் 29 ஓவர்கள் வீசி 112 ஓட்டங்கள் விட்டுக்கொடுத்தார். இதில் 3 ஓவர்களை மெய்டனாக வீசினார். மேலும் இவர் 2 இலக்கினைக் கைப்பற்றினார்.இவரின் பதுவீச்சு சராசரி 3.88 ஆகும்.இரண்டாவது ஆட்டப் பகுதியில்  12 பந்துகளில் இறுதிவரை ஆட்டமிழக்காமல் 22 ஓட்டங்கள் எடுத்தார். பந்துவீச்சில் 10 ஓவர்கள் வீசி 57 ஓட்டங்களை விட்டுக்கொடுத்து 1 இலக்குகளைக் கைப்பற்றினார். இதில் 1 ஓவரை மெய்டனாக வீசினார். இந்தப் போட்டி சமனில் முடிந்தது.

2018 ஆம் ஆண்டில் நியூசிலாந்து துடுப்பாட்ட அணி ஆத்திரேலியாவில்  சுற்றுப் பயணம் செய்து விளையாடியது. ஏப்ரல் 3 இல் கிறிட்சர்ச் நடைபெற்ற இங்கிலாந்து துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர்  விளையாடினார். இந்தப் போட்டியின் முதல் ஆட்டப் பகுதியில் 7 பந்துகளில் 1  ஓட்டங்கள் எடுத்து ஸ்டூவர்ட் பிரோட் பந்துவீச்சில் ஆட்டமிழந்தார். பின் பந்துவீச்சில் 5 ஓவர்கள் வீசி 31 ஓட்டங்கள் விட்டுக்கொடுத்தார். ஆனால் இலக்கினைக் கைப்பற்றவில்லை. இதில் 7 ஓவர்களை மெய்டனாக வீசினார். இவரின் பதுவீச்சு சராசரி 6.20  ஆகும். இரண்டாவது ஆட்டப் பகுதியில் 7 பந்துகளில் 1 ஓட்டங்கள் எடுத்தார். பின் பந்துவீச்சில் 11 ஓவர்கள் வீசி 46 ஓட்டங்கள் விட்டுக்கொடுத்தார். இந்தப் போட்டி சமனில் முடிந்தது.

ஒருநாள் பன்னாட்டுத் துடுப்பாட்டம் 
ஆகஸ்டு 4, 2015 இல் ஹராரேவில் நடைபெற்ற சிம்பாப்வே துடுப்பாட்ட அணிக்கு எதிரான முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் 10 ஓவர்கள் வீசி 65 ஓட்டங்களை விட்டுக்கொடுத்தார். ஆனால் இலக்கினைக் கைப்பற்றவில்லை.  இதில் 1 ஓவரை மெய்டனாக வீசினார்.  இவரின் பந்துவீச்சு சராசரி 6.50 ஆகும். இந்தப் போட்டியில் நியூசிலாந்து அணி 7  இலக்குகள் வித்தியாசத்தில் தோல்வி அடைந்தது.

பன்னாட்டு இருபது20 
இவர் ரூசோவில் நடைபெற்ற  மேற்கிந்தியத் தீவுகள் அணிக்கு எதிரான போட்டியில் அறிமுகமானார். இந்தப் போட்டியில் 3ஓவர்கள் வீசி 1 இலக்கினைக் கைப்பற்றினார்.

மேற்கோள்கள்

வெளி இணைப்புகள் 

1992 பிறப்புகள்
வாழும் நபர்கள்
நியூசிலாந்துத் துடுப்பாட்ட வீரர்கள்
கொக்கிமுள்ளு

கொக்கிமுள்ளு (Scutia myrtina) இத்தாவரம் ஒரு பூக்கும் தாவரம் ஆகும். இது ரக்மன்சியா (Rhamnaceae) என்ற குடும்பத்தைச் சார்ந்த தாவரம் ஆகும்.  இதன் கனி மூலிகை மருந்தாக பயன்படுகிறது.

மேற்கோள்கள்

தாவரப் பேரினங்கள்
பூக்கும் தாவரங்கள்
சித்தகத்தி

சித்தகத்தி (Sesbania sesban) இது ஒரு எகிப்திய சணல் வகையைச் சார்ந்த தாவரம் ஆகும். பூக்கும் தாவரமான இது பபேசியே என்ற குடும்பத்தைச் சார்ந்தது ஆகும். இத்தாவரம் அகத்தியைப் போன்று காணப்படுகிறது. இது ஒரு ஆயூர்வேத தாவரம் ஆகும்
இவை ஆப்பிரிக்கா, ஆசியா, மேலும் ஆஸ்திரேலியா போன்ற கண்டங்களில் அமைந்துள்ள நாடுகளில் காணப்படுகிறது.

மேற்கோள்கள் 

பூக்கும் தாவரங்கள்
மூலிகைகள்
கடல் வழுக்கைக்கீரை

கடல் வழுக்கைக்கீரைஅல்லது ஓர்பூடு (தாவரவியல் பெயர்  : Sesuvium portulacastrum), (ஆங்கில பெயர் : sea purslane) என்பது பூக்கும் தாவர வகையைச் சார்ந்த தாவரம் ஆகும். இது ஒரு அந்தமில்லாத மூலிகைத் தாவரம் ஆகும். இவை உலகம் முழுவதிலும் கடற்கரையை ஒட்டியுள்ள பகுதிகளில் வளருகிறது. உவர் நிலத்தில் படிந்திருக்கும் அதிகப்படியான சோடியம் உப்பை உறிஞ்சி எடுக்கும் திறன் கொண்ட அபூர்வத் தாவரம் ஆகும். மேலும் இவை அலங்காரத் தாவரம் அல்ல.

மேற்கோள்கள்

பூக்கும் தாவரங்கள்
மூலிகைகள்
அவுத்திரேலியத் தாவரங்கள்
ஐசோஏசியே குடும்பம்
கீரைகள்
சப்பானியப் புத்தாண்டு

சப்பானியப் புத்தாண்டு (Japanese New Year, Shōgatsu 正月?) அதன் சொந்த வழக்கங்களை கொண்ட ஒரு ஆண்டு விழா ஆகும். 1873 முதல், சப்பானியப் புத்தாண்டு கிரெகொரியின் நாட்காட்டி படி ஒவ்வொரு ஆண்டும் சனவரி 1 ம் தேதி, கொண்டாடப்படுகிறது. எனினும், பாரம்பரிய சப்பானியப் புத்தாண்டு கொண்டாட்டம் சமகால சீன, கொரிய, மற்றும் வியட்நாம் புத்தாண்டு நாளில் கொண்டாடப்படுகிறது.

மேற்கோள்கள்

சனவரி சிறப்பு நாட்கள்
புத்தாண்டுகள்
கருப்பன் புல்

கருப்பன் புல் (ஆங்கில பெயர் : Johnson grass) என்ற இந்த புல் வகையைச் சார்ந்த போஅசி (Poaceae) என்ற குடும்பத்தைச் சார்ந்த நடுநில கடல் பகுதிகளை பூர்வீகமாகக் கொண்ட தாவரம் ஆகும். மேலும் ஐரோப்பா , மத்திய கிழக்கு நாடுகள் போன்ற இடங்களிலும் அதிகமாக காணப்படுகிறது. அது கிழங்குகள் மற்றும் விதைகள் மூலம் இனப்பெருக்கம் செய்கிறது. இத்தாவரம் களைபோல் தோன்றினாலும் உடம்பில் ஏற்படும் அரிப்பைத் தடுக்கும் சக்தி கொண்டது.

மேற்கோள்கள்

பூக்கும் தாவரங்கள்
கூமாங்குளம்

கூமாங்குளம் (Koomankulam)  இலங்கையின் வட மாகாணத்தில் வவுனியா மாவட்டத்தில்  வவுனியா பிரதேச செயலர் பிரிவில் அமைந்துள்ள கிராம அலுவலர் பிரிவும் ஊரும் ஆகும்.

மக்கள்
2015 ஆம் ஆண்டு கணக்கெடுப்பின்படி ஆண்கள் 3, 370 பேரும் பெண்கள் 3, 382 பேரும் சிறுவர்கள் 2, 038 பேரும் ஆக மொத்தம் 8, 790 பேராக 1, 562 குடும்பங்கள் இக்கிராமத்தில் உள்ளனர். இக்கிராமத்தில் 46 மாற்றுத் திறனாளிகளும் உள்ளனர். இக்கிராமத்தில் பெரும்பாலானவர்கள் வெள்ளாமையில் ஈடுபடுகின்றனர் இது தவிர சிறு அளவில் அன்னாசி பயிரிடுவர்கள், கோழி வளர்ப்பில் ஈடுபடுவர்கள் உள்ளனர். சமுர்த்தி திட்டமூடான கடனூடாக சிறுதொழில் முயற்சியில் ஈடுபடுவர்களும் உள்ளனர்.

பொதுவசதிகள்
இக்கிராமத்தில் பொதுமண்டபத்தில் கிராம அலுவலர், பொருளாதார அபிவிருத்தி உத்தியோகத்தர், சமுர்த்தி உத்தியோகத்தர்கள் பணியாற்றுகின்றனர். இதற்கு அருகில் முதியோர் சங்கமும் உள்ளது. இக்கிராமத்திலேயே சாய் சிறுவர் இல்லம் உள்ளது. 2014 ஆம் ஆண்டில் இருந்து இக்கிராமத்திற்கு சித்திரா நீர்த்திட்டம் ஊடாக சுத்திகரிக்கப்பட்ட குடிநீரை கிராமத்தவர்களுக்கு இலவசமாக விநியோகித்து வருகின்றனர். இதை அன்றையை அரச அதிபர் பந்துல ஹரிச்சந்திர ஆரம்பித்து வைத்தார். இக்கிராமத்தில் வவுனியா தெற்கு தமிழ்பிரதேச சபையின் நூலகமும் அமைந்துள்ளது. இக்கிராமத்தில் கிராம அபிவிருத்திச் சங்கம், மகளிர் கிராம அபிவிருத்திச் சங்கமும் அமைந்துள்ளது. இதைவிட மரணசங்கமும் உள்ளது. இக்கிராமத்தில் சித்திவிநாயகர் பாடசாலையும் அதனுடன் அமைந்துள்ள விளையாட்டு மைதானமும் அமைந்துள்ளது. ஸ்ரீ சித்திவிநாயகர் முன்பள்ளி, அம்பாள் முன்பள்ளியும், ஜெயா முன்பள்ளி என மூன்று முன்பள்ளி இக்கிராமத்தில் அமைந்துள்ளது.  இக்கிராமத்தில் வயல்வெளிகளும் உள்ளது. இக்கிராமத்தில் சிறு கைத்தொழில் முயற்சிகளாக நொறுக்குத்தீனி, பற்பொடி, நல்லெண்ணெய் தயாரிக்கபடுகிறது. இக்கிராமத்தில் அநேகமாகமானவர்களிடம் மலசலகூட வசதிகள் உள்ளது.

அடையாளம் காணப்பட்ட பிரச்சினைகள்
இக்கிராமத்தில் பெரும்பாலானவர்கள் மோட்டார் சைக்கிளிற் பயணிக்கின்ற பொழுதும் சிற்றொழுங்கைகளில் தலைக்கவசம் இன்றி பிரயாணிப்பது அவதானிக்கப்பட்டுள்ளது. இக்கிராமத்தில் கணிசமான அளவு தாய்மார்கள் மத்திய கிழக்கு நாடுகளிற்கு பணிப்பெண்களாகச் செல்வதால் இவ்வாறான குடும்பத்தைச் சேர்ந்த சிறுவர்கள் பாடசாலைக் கல்வியில் பின்னடைவுகளைக் கண்டுவருகின்றனர்.

மேற்கோள்கள்

வவுனியா மாவட்டத்தில் உள்ள ஊர்களும், நகரங்களும்
பட்காம் மாவட்டம்

பட்காம் மாவட்டம் (Budgam District), இந்தியாவின் ஜம்மு காஷ்மீர்  மாநிலத்தில் உள்ள இருபத்தி இரண்டு மாவட்டங்களில் ஒன்றாகும். மேலும் காஷ்மீர் சமவெளியில் உள்ள பதினொன்று மாவட்டங்களில் ஒன்றாகும். இம்மாவட்டத்தில் ஷியா பிரிவு இசுலாமியர்கள் அதிகம் உள்ளனர்.

நிர்வாகம்
ஸ்ரீநகர் மாவட்டத்திலிருந்து  சில பகுதிகளை பிரிந்து 1979 ஆம் ஆண்டில் பட்காம் மாவட்டம் உருவாக்கப்பட்டது.

மாவட்ட எல்லைகள்
வடக்கில் பாரமுல்லா மாவட்டம் மற்றும் ஸ்ரீநகர் மாவட்டம், தெற்கில் புல்வாமா மாவட்டம், தென்மேற்கில் பூஞ்ச் மாவட்டம் பட்காம் மாவட்டத்தின் எல்லைகளாக அமைந்துள்ளது.

மாவட்ட நிர்வாகம்
1,361 சதுர கிலோ மீட்டர் பரப்பளவு கொண்ட பட்காம் மாவட்டம் சராரி செரீப், பீர்வா, பட்காம், சாடூரா, கான்சாகிப் மற்றும் காக் என ஆறு வருவாய் வட்டங்களை கொண்டது.
மேலும் கிராமப்புற வளர்ச்சிக்காக பீர்வா, நாகம், பட்காம், பி கே போரா, கான் சாகிப், காக், நர்பால் மற்றும் சாடூரா என எட்டு ஊராட்சி ஒன்றியங்களை கொண்டுள்ளது.

மக்கள் வகைப்பாடு
2011 ஆம் ஆண்டின் இந்திய மக்கள் தொகை கணக்கெடுப்பின் படி பட்காம் மாவட்டத்தின் மக்கள் தொகை 7,35,753 ஆக உள்ளது. அதில் ஆண்கள் 398,041; பெண்கள் 355,704 ஆக உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு 554 வீதம் உள்ளனர்.  பாலின விகிதம் ஆயிரம் ஆண்களுக்கு 894 பெண்கள் வீதம் உள்ள்னர். மாவட்டத்தின் சராசரி எழுத்தறிவு விகிதம் 56.08 விழுக்காடாக உள்ளது. அதில் ஆண்களின் எழுத்தறிவு விகிதம் 66.30 விழுக்காடாகவும், பெண்களின் எழுத்தறிவு விகிதம் 44.85 விழுக்காடாகவும் உள்ளது. இம்மாவ்ட்டத்தின் மொத்த மக்கள் தொகையில் ஆறு வயதிற்குட்பட்ட குழந்தைகளின் எண்ணிக்கை 155,202 ஆக உள்ளது.

இதனையும் காண்க
 ஜம்மு காஷ்மீர் மாவட்டப் பட்டியல்

மேற்கோள்கள்

வெளி இணைப்புகள்
 List of places in Badgam
 Risingkashmir.in 
 Greaterkashmir.com
 Kashmirtimes.com 
 Taghribnews.com
 Kashmirwatch.com 
Kashmirmonitor.org 
Taghribnews.com

ஜம்மு காஷ்மீரின் மாவட்டங்கள்
பட்காம் மாவட்டம்
தோடா மாவட்டம்

தோடா மாவட்டம் (Doda district), இந்தியாவின், சம்மு காசுமீர் (ஒன்றியப் பகுதி)யில் சம்மு பிரதேசத்தில் அமைந்த பத்து மாவட்டங்களில் ஒன்றாகும்.
இதன் நிருவாகத் தலைமையிடம் தோடா நகரம் ஆகும்.

மக்கள் வகைப்பாடு
8,912 சதுர கிலோ மீட்டர் பரப்பளவு கொண்ட தோடா மாவட்டத்தின் 2011 ஆம் ஆண்டு இந்திய மக்கள் தொகை கணக்கெடுப்பின் படி மக்கள் தொகை 4,09,576 ஆக உள்ளது. மொத்த மக்கள் தொகையில் ஆண்கள் 213,641 ஆகவும், பெண்கள் 196,295 ஆகவும் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு 46 பேர் வீதம் உள்ளனர். பாலின விகிதம் ஆயிரம் ஆண்களுக்கு 919 பெண்கள் வீதம் உள்ளனர்.  மாவட்டத்தின்  சராசரி எழுத்தறிவு 64.68 விழுக்காடாக உள்ளது. அதில் ஆண்களின் எழுத்தறிவு 78.41% ஆகவும், பெண்களின் எழுத்தறிவு 49.69% ஆகவும் உள்ளது.  மொத்த மக்கள் தொகையில் ஆறு வயதிற்குட்பட்ட குழந்தைகளின் எண்ணிக்கை 71,240 ஆக உள்ளது.

சமயம்
தோடா மாவட்டத்தின் மொத்த மக்கள் தொகையில் இந்துக்கள் 1,87,621 (45.77 %) ஆகவும், இசுலாமியர் 220,614 (53.82 %)  ஆகவும், மற்றவர்கள் 722 பேராகவும் உள்ளனர்.

மொழிகள்
தோடா மாவட்டத்தில் இசுலாமியர்கள் காஷ்மீரி மற்றும் உருது மொழியும், இந்துக்கள் டோக்கிரி மற்றும் காங்கிரி மொழிகளும் பேசுகின்றனர்.

நிர்வாகம்
தோடா மாவட்டம் தோடா மற்றும் பதர்வா இரண்டு கோட்டங்களுடனும்; தோடா, பதர்வா, தாத்ரி, கண்டோ என நான்கு வருவாய் வட்டங்களுடன் கூடியது. 406 கிராமங்கள் கொண்ட தோடா மாவட்டத்தில் பதர்வா, பாக்வா, காட், தாத்ரி, காண்டோ, அசார், மர்மட் மற்றும் குண்டனா என எட்டு ஊராட்சி ஒன்றியங்களும், 232 பஞ்சாயத்து கிராமங்களும் கொண்டுள்ளது.

அரசியல்
தோடா மாவட்டம் தோடா மற்றும் பதர்வா என இரண்டு சட்டமன்ற தொகுதிகளை உடையது.

மாவட்ட எல்லைகள்
வடக்கே கிஷ்துவார் மாவட்டம், தென்கிழக்கே சம்பா மாவட்டம் (இமாசல பிரதேசம்), தெற்கே கதுவா மாவட்டம், தென்மேற்கே உதம்பூர் மாவட்டம், மேற்கே இராம்பன் மாவட்டம், வடமேற்கே அனந்தநாக் மாவட்டம் தோடா மாவட்டத்தின் எல்லைகளாக அமைந்துள்ளது.

இதனையும் காண்க
 ஜம்மு காஷ்மீர் மாவட்டப் பட்டியல்

மேற்கோள்கள்

வெளி இணைப்புகள்
 Profile of Doda district on website of government of Jammu and Kashmir 

ஜம்மு காஷ்மீரின் மாவட்டங்கள்
தோடா மாவட்டம்
உஞ்சவிருத்தி பிராமணர்

உஞ்சவிருத்தி பிராமணர் என்பவர்கள் பிராமணர்களில் ஒரு பிரிவினர். இவர்கள் தலையில் தலைப்பாகை கட்டி, காலில் சலங்கை கட்டி, இடது தோளில் ஒரு பித்தளைச் செம்பை கயிற்றில் கட்டித் தொங்கவிட்டபடி தம்பூராவை மீட்டியபடி சப்ளா கட்டையைத் தட்டி பசனைப்பாடல்களைப் பாடியபடி வீடுவீடாகச் சென்று அரிசி முதலான தானியங்களைத் தானமாகப் பெற்று அதை வீட்டுக்குக் கொண்டுவந்து சமைத்து உண்டு வாழ்பவர்கள் ஆவர். இதில் இன்னொரு பிரிவினர் யாரிடமும் யாசகம் கேட்காமல் அறுவடையான நெல் வயல்களிலில் சிதறிய தானியங்களை சேகரித்துவந்து வைத்து சமைத்து உண்பவர்கள் ஆவர்.

பரவலர் பண்பாட்டில் 
சுஜாதா எழுதிய உஞ்சவிருத்தி என்ற சிறுகதை அவரின் ஸ்ரீரங்கத்து தேவதைகள் என்ற சிறுகதை தொகுதியில் இடம்பெற்றுள்ளது.

மேற்கோள்கள் 

பிராமணர்
பந்திபோரா மாவட்டம்

பந்திபோரா மாவட்டம் (Bandipora district), இந்தியாவின் ஜம்மு காஷ்மீர்  மாநிலத்தின் இருபத்தி இரண்டு மாவட்டங்களில் ஒன்றாகும். இம்மாவட்டத்தின் தலைமையிட நகரம் பந்திபோரா ஆகும். பாரமுல்லா மாவட்டத்தின் சில பகுதிகளை கொண்டு 2007 ஆம் ஆண்டில் புதிதாக துவக்கப்பட்ட மாவட்டமாகும்.

மாவட்ட எல்லைகள்
345  சதுர கிலோ மீட்டர் பரப்பளவு கொண்ட பந்திபோரா மாவட்டம் மேற்கில் குப்வாரா மாவட்டம், தெற்கில் பாரமுல்லா மாவட்டம், வடக்கில் பாகிஸ்தான் ஆக்கிரமிப்பு காஷ்மீர், கிழக்கில் கார்கில் மாவட்டம், ஸ்ரீநகர் மாவட்டம் மற்றும் காந்தர்பல் மாவட்டம் எல்லைகளாக கொண்டுள்ளது.

நிர்வாகம்
பந்திபோரா மாவட்டம் பந்திபோரா, சும்பல், சோனாவாரி மற்றும் குருஸ் என நான்கு வருவாய் வட்டங்களை கொண்டுள்ளது. மேலும் குருஸ், பந்திபோரா மற்றும் சோனாவாரி என மூன்று சட்ட மன்ற தொகுதிகளையும் உடையது. இம்மூன்று சட்டமன்ற தொகுதிகளும் பாரமுல்லா  நாடாளுமன்ற தொகுதிக்கு உட்பட்டதாகும்.

மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி  மாவட்ட மொத்த மக்கள் தொகை  392,232  ஆக உள்ளது. அதில் ஆண்கள் 207,680 ஆகவும்,  பெண்கள் 184,552  ஆகவும் உள்ளனர். பாலின விகிதம் ஆயிரம் ஆண்களுக்கு 889 பெண்கள்  வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு 1,137   பேர் வீதம் உள்ளனர். மாவட்டத்தின் சராசரி  படிப்பறிவு 56.28% ஆகவும், ஆண்களின் படிப்பறிவு 66.88% ஆகவும், பெண்களின் படிப்பறிவு 44.34% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 61,754  ஆக உள்ளது..

இதனையும் காண்க
 ஜம்மு காஷ்மீர் மாவட்டப் பட்டியல்

மேற்கோள்கள்

வெளி இணைப்புகள்
 மாவட்ட இணையதளம் 

ஜம்மு காஷ்மீரின் மாவட்டங்கள்
காஞ்சிப்பட்டு

காஞ்சிப்பட்டு என்பது தமிழ்நாட்டில் காஞ்சிபுரத்தில் பட்டினால் செய்யப்பட்ட ஒரு வகை சேலைகளை குறிப்பிடுகிறது. இது ஒரு புவியியல் சார்ந்த குறியீடாக இந்தியா அரசால் 2005-06ல் அறிவிக்கபட்டது. ஏறத்தாழ 5,000 குடும்பங்கள் இந்த தொழிலில் ஈடுபட்டுள்ளன..

மேற்கோள்கள் 

காஞ்சிபுரம் மாவட்டம்
புடவைகள்
இந்தியாவில் பட்டு
தமிழ்நாட்டில் நெசவுத் தொழில்
புவிசார் குறியீடு பெற்ற தமிழ்நாட்டுப் பொருட்கள்
பூஞ்ச் மாவட்டம், பாகிஸ்தான்

பூஞ்ச் மாவட்டம், பாகிஸ்தான், காஷ்மீர் பிரச்சினை விளைவாக நடந்த முதலாம் இந்திய -பாகிஸ்தான் போரின் போது, காஷ்மீர் அரசிடமிருந்து, பாகிஸ்தான் ஆக்கிரமிப்பு செய்த ஆசாத் காஷ்மீரின் 10 மாவட்டங்களில் ஒன்றாகும். இதன் நிர்வாகத் தலைமையிடம்  ராவலாகோட் நகரம் ஆகும். இம்மாவட்டம், இந்தியாவின்  ஜம்மு காஷ்மீர் மாநில மாவட்டமான பூஞ்ச் மாவட்டதின் ஒரு பகுதியாகும்.

இதன் தலைமையிடமாக  ராவலாகோட்  உள்ளது. இம்மாவட்டத்தில் சுதன்  மற்றும் அவான்  இன பழங்குடி இசுலாமிய மக்கள் அதிகம் வாழ்கின்றனர். பூஞ்ச் மாவட்டம் இமயமலையின் பிர் பாஞ்சல் மலைத்தொடரில் அமைந்துள்ளது.

பூஞ்ச் மாவட்டப் பிரிவினை
ஆங்கிலேயேர்களிடமிருந்து விடுதலையான இந்தியா - பாகிஸ்தான் நாடுகள் நடத்திய 1947 இந்திய பாகிஸ்தான் போரின் விளைவாக  ஒன்றிணைந்த பூஞ்ச் மாவட்டம் இரண்டாக பிரிந்தது. பூஞ்ச் மாவட்டத்தின் மேற்கு பகுதி பாகிஸ்தான் கட்டுப்பாட்டிலும், பூஞ்ச் மாவட்டத்தின் கிழக்குப் பகுதி இந்தியாவின் கட்டுப்பாட்டிலும் உள்ளது.

இதனையும் காண்க
 பூஞ்ச் மாவட்டம், இந்தியா
 காஷ்மீர் பிரச்சினை
 இந்திய-பாகிஸ்தான் போர், 1947

மேற்கோள்கள்

வெளி இணைப்புகள் 
Official website of the Government of Azad Kashmir
 
பாக்கித்தானின் மாவட்டங்கள்
புளிச்சக் காய்

புளிச்சக் காய், மாங்காய் நாரி, அம்பிறம் அல்லது காட்டு மா (அறிவியல் பெயர் : Spondias) என்பது முந்திரி வகையைச் சேர்ந்த அனாசர்டிஅ (Anacardiaceae) என்ற குடும்பத்தைச் சார்ந்த தாவரம் ஆகும். பேரின வகையைச் சார்ந்த இத்தாவரம் வெப்ப சூழலியல் பகுதில் 17 வகைகள் காணப்பட்டாலும் ஆசிய வெப்ப மண்டல பகுதில் மட்டும் 10 வகை காணப்படுகிறது.

மேற்கோள்கள்

மேலும் பார்க்க

Flora of China: list of Spondias species in China

தாவரப் பேரினங்கள்
பூக்கும் தாவரங்கள்
காட்டுமிளகு

காட்டுமிளகு, கிச்சிலிக்கரணை,  மிளகரணை, அல்லது முளகரணை (Toddalia)என்று அழைக்கப்படும் இத்தாவரம் ஒரு பூக்கும் தாவரம் ஆகும். இத்தாவரம், பேரினம் ஆகும். இதன் ஆங்கில பெயர் ஆரஞ்ச் கிலம்பர் (orange climber) ஆகும். இத்தாவரத்தின் பூர்வீகம் ஆப்பிரிக்கா மற்றும் ஆசியப்பகுதி என்று அறியப்படுகிறது. இவை தென் ஆப்பிரிக்கா, வென்டா மொழி பேசும் பகுதிகளிலும்,  கென்யா போன்ற நாடுகளில் காணப்படுகிறது. ஆரஞ்ச் பழகையைச் சார்ந்த ரோடாசிஸ் (Rutaceae) என்ற குடும்பத்தைச் சார்ந்தது.

மேற்கோள்கள்

மேலும் பார்க்க 

பூக்கும் தாவரங்கள்
பட்டௌதி அரண்மனை

பட்டௌதி அரண்மனை, பட்டௌதி நவாப் அரசர்களின் அரண்மனை ஆகும். இதை இப்ராஹிம் கோத்தி என்றும் அழைக்கின்றனர்.

பட்டௌதியின் எட்டாவது நவாபான இப்திகார் அலி கான் 1910–1952 காலத்தில் ஆட்சி செய்தார். இவரின் கோரிக்கைக்கு ஏற்ப இந்த அரண்மனை கட்டப்பட்டது. இதை ராபர்ட் தோர் ரசல் என்பவரின் தலைமையில், கார் மோட் வான் ஹெய்ன்ஸ் என்ற உதவியாளரின் உதவியுடன் கட்டி முடிக்கப்பட்டது. 
பல இந்தித் திரைப்படங்களில் இந்த கட்டிடம் காட்டப்பட்டிருக்கிறது

இந்த அரண்மனை நீம்ரானா விடுதி என்ற பெயரில் இருந்தது.

மேற்கோள்கள்

இந்தியாவில் உள்ள அரண்மனைகள்
குர்கான் மாவட்டம்
அரியானாவில் உள்ள கட்டிடங்கள்
அரியானாவின் வரலாறு
இந்திய பாரம்பரிய விடுதிகள்
1,4–இருபுரோமோபென்சீன்

1,4 – இருபுரோமோபென்சீன் (1,4-Dibromobenzene)என்பது C6H4Br2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் பாரா- இருபுரோமோபென்சீன் என்றும் 1,4 டைபுரோமோபென்சீன் என்றும் அழைக்கப்படுகிறது. அறை வெப்பநிலையில் 1,4 இருபுரோமோபென்சீன் திண்ம நிலையில் காணப்படுகிறது. இச்சேர்மத்தின் மைய பென்சீன் வளையத்தில் பதிலியாக இரண்டு புரோமின் அணுக்கள் இடம்பெற்றுள்ளன. 1,4 – இருபுரோமோபென்சீனின் உருகுநிலை 83.37 பாகை செல்சியசு ஆகும். மற்றும் இதனுடைய கொதிநிலை 220.40 பாகை செல்சியசு ஆகும். நடைமுறையில் இது தண்ணீரில் கரைவதில்லை ஆனால் பென்சீன் குளோரோஃபார்ம் ஆகியனவற்றில் கரைகிறது. ஈதரில் நன்கு கரைகிறது. (மெர்க் அட்டவணை 14 ஆம் பதிப்பு)

மேற்கோள்கள் 

கரிம ஆலைடுகள்
புரோமோ அரீன்கள்
ஜோதிசர்

ஜோதிசர் என்னும் நகரம், இந்திய மாநிலமான அரியானாவின் குருச்சேத்திர மாவட்டத்தில் உள்ளது. இது குருச்சேத்திரம்-பெஹோவா சாலையை ஒட்டி அமைந்துள்ளது. இந்த நகரத்தில் அர்ஜுனனுக்கு கிருஷ்ணன் பகவத் கீதையை உரைத்ததாக நம்பப்படுகிறது.

குருச்சேத்திரத்தில் உள்ள புனித தலங்களில் இதுவும் ஒன்று.

சான்றுகள்

இணைப்புகள்

மேற்கோள்கள்

குருச்சேத்திர மாவட்டம்
மகாபாரதம்
அரியானாவிலுள்ள இந்துக் கோயில்கள்
அம்பாலா மாவட்டம்

அம்பாலா மாவட்டம், இந்திய மாநிலமான அரியானாவின் மாவட்டங்களில் ஒன்று. இதன் தலைமையகம் அம்பாலாவில் உள்ளது.

அரசியல்
இந்த மாவட்டம் நாராயண்கட், முலானா, அம்பாலா நகரம், அம்பாலா பாளையம் ஆகிய சட்டமன்றத் தொகுதிகளாகப் பிரிக்கப்பட்டுள்ளது. ஒவ்வொரு தொகுதியில் இருந்தும் தலா ஒருவர் என்ற முறையில் மாநில சட்டமன்றத்துக்காக நான்கு சட்டமன்ற உறுப்பினர்கள் தேர்ந்தெடுக்கப்படுகின்றனர். இந்த மாவட்டம் அம்பாலா மக்களவைத் தொகுதிக்கு உட்பட்டது.

நகரங்கள்
அம்பாலா
பாபியால்
நாராயண்கட்

மேற்கோள்கள்

இணைப்புகள்
அம்பாலா மாவட்ட அரசின் தளம் 

அம்பாலா மாவட்டம்
அரியானாவின் மாவட்டங்கள்
லட்சத்தீவு மக்களவைத் தொகுதி

லட்சத்தீவு மக்களவைத் தொகுதி என்பது இந்திய மக்களவைக்கான தொகுதியாகும்.

எல்லை
லட்சத்தீவு ஒன்றியப் பகுதி முழுவதும்

உறுப்பினர்
2009 முதல் : முஹம்மது ஹம்துல்லா சயீத் (இந்திய தேசிய காங்கிரசு)
2014 முதல் : முகமது பைசல் (தேசியவாத காங்கிரசு கட்சி)
2019 முதல் : முகமது பைசல் (தேசியவாத காங்கிரசு கட்சி)
2024 முதல் : முஹம்மது ஹம்துல்லா சயீத் (இந்திய தேசிய காங்கிரசு)

சான்றுகள்

இந்திய மக்களவைத் தொகுதிகள்
இலட்சத்தீவுகள்
தியூ மாவட்டம்

தியூ மாவட்டம், இந்தியாவின் தாத்ரா & நகர் ஹவேலி மற்றும் தாமன் & தியூ ஒன்றியப் பகுதியில் உள்ள மாவட்டமாகும். குஜராத் மாநிலம், சௌராட்டிர தீபகற்பம், கிர் சோம்நாத் மாவட்டத்தின் கடற்கரை பகுதியில் தியூ மாவட்டம் அமைந்துள்ளது.

அரசியல்
இந்த மாவட்டம் தமன் தியூ மக்களவைத் தொகுதிக்கு உட்பட்டது.

உட்பிரிவுகள்
இந்த மாவட்டத்தில் தியூ வட்டம் மட்டும் உள்ளது.
தியூ வட்டத்தில் தியூ நகரமும், நான்கு ஊராட்சி ஒன்றியங்களும் உள்ளன.
நகரங்கள்:
தீவ் (தியூ)
கோகலா
காந்தீபரா
புதம்
நாய்டா

ஜோலாவாடி ஊராட்சி ஒன்றியத்தில் உள்ள ஊர்கள்
ஜோலாவாடி
டாங்கர்வாடி
கேவடி
மலாலா

புசர்வாடா ஊராட்சி ஒன்றியத்தில் உள்ள ஊர்கள்
புசர்வாடா
படேல்வாடி
தகாசி

சாவுதவாடி ஊராட்சி ஒன்றியத்தில் உள்ள ஊர்கள்
சாவுதவாடி
வாணியாவாடி
மோதீவாடி
சாந்தவாடி
அந்தார்வாடி
டோலாவாடி

வணாகபாரா ஊராட்சி ஒன்றியத்தில் உள்ள ஊர்கள் 
வணாகபாரா

சுற்றுலா
புனித பவுல் தேவாலயம், தியூ
தியூ கோட்டை

இதனையும் காண்க
தமன் மாவட்டம்
 தாத்ரா மற்றும் நகர் அவேலி  மாவட்டம்
தாத்ரா & நகர் ஹவேலி மற்றும் தாமன் & தியூ

சான்றுகள்

வெளி இணைப்புகள்
 தியூ மாவட்ட இணையத்தளம்

தியூ மாவட்டம்
தமன் மற்றும் தியூ மாவட்டங்கள்
தமன் தியூ
வில்லியனூர்

வில்லியனூர் (Villianur), இந்தியாவின், புதுச்சேரி ஒன்றியப் பகுதியின், பாண்டிச்சேரி மாவட்டத்தில் உள்ள நகரம் ஆகும். இது ஒரு கொம்யூன் பஞ்சாயத்து மற்றும் புதுச்சேரி மாவட்டத்தின், வில்லியனூர் வட்டத்தின் தலைமையகம் ஆகும். இங்கு புகழ்பெற்ற திருக்காமீஸ்வரர் கோயில் ஆனது, இந்நகரத்தின் முக்கிய அடையாளமாகும்.

மக்கள் தொகை 
2011 மக்கள் தொகை கணக்கெடுப்பின்படி, வில்லியனூர் நகரின் மக்கள் தொகை 34,383 ஆகும். புதுச்சேரி மற்றும் உழவர்கரைக்கு அடுத்தபடியாக புதுச்சேரி மாவட்டத்தில், இது மூன்றாவது பெரிய நகரமாகும்.

அமைவிடம் 
வில்லியனூர் ஆனது, புதுச்சேரி நகரிலிருந்து சுமார் 9 கி.மீ தொலைவில், விழுப்புரம் – புதுச்சேரி தேசிய நெடுஞ்சாலை 45A இல் அமைந்துள்ளது. இது புதுச்சேரி நகர்ப்புற ஒருங்கிணைப்பின் ஒரு பகுதியாகும். இங்கிருந்து விழுப்புரம் 31 கி.மீ தொலைவிலும் மற்றும் கடலூர் 23 கி.மீ தொலைவிலும் உள்ளது.

அரசியல் 
இந்த நகரம் புதுச்சேரி மக்களவைத் தொகுதிக்கு உட்பட்டது.

போக்குவரத்து

பேருந்து போக்குவரத்து 
இந்நகரம், விழுப்புரம் – புதுச்சேரி தேசிய நெடுஞ்சாலை 45A இல் அமைந்துள்ளதால் புதுச்சேரியில் இருந்து விழுப்புரம் செல்லும் மற்றும் விழுப்புரத்தில் இருந்து புதுச்சேரி செல்லும் அனைத்து பேருந்துகளும், இந்நகரின் வழியாக நின்று செல்கிறது. இங்கிருந்து கடலூருக்கும் பேருந்து செல்கிறது.

தொடருந்து போக்குவரத்து 
இந்நகரில் ஒரு தொருந்து நிலையம் உள்ளது. புதுச்சேரியில் இருந்து விழுப்புரம் வழியாக சென்னை, திருப்பதி போன்ற பகுதிகளுக்கு இயக்கப்படும் அனைத்து பயணிகள் தொடருந்தும் இங்கு நின்று செல்கிறது.

வானூர்தி போக்குவரத்து 
இங்கிருந்து 10 கி.மீ தொலைவில் உள்ள புதுச்சேரி வானூர்தி நிலையம் அருகிலுள்ள வானூர்தி நிலையம் ஆகும்.

புகழ் பெற்ற இடங்கள் 
 திருக்காமீஸ்வரர் கோயில்
 வில்லியனூர் மாதா திருத்தலம்

மேற்கோள்கள் 

புதுச்சேரி மாவட்டத்திலுள்ள ஊர்களும் நகரங்களும்
ருத்திரபிரயாகை மாவட்டம்

ருத்திரபிரயாகை மாவட்டம் (Rudraprayag district), (), வடஇந்தியாவின் இமயமலையில் சிவாலிக் மலைத்தொடரில் அமைந்த உத்தராகண்டம் மாநிலத்தின் பதிமூன்று மாவட்டங்களில் ஒன்றாகும். இம்மாவட்டத்தின் பரப்பளவு 2439 சதுர கிலோ மீட்டராகும். இதன் நிர்வாகத் தலைமையிடம் ருத்திரபிரயாகை நகராகும்.

இம்மாவட்டத்தின் வடக்கில் உத்தரகாசி மாவட்டம், கிழக்கில் சமோலி மாவட்டம், தெற்கில் பௌரி கார்வால் மாவட்டம் மற்றும் மேற்கில் டெக்ரி கார்வால் மாவட்டம் எல்லைகளாக உள்ளது.

ருத்ரபிரயாக் மாவட்டத்தின் வடக்கில் உலகப் புகழ் பெற்ற கேதார்நாத் கோயில் அமைந்துள்ளது. மந்தாகினி ஆறு ருத்திரபிரயாகையில் பாய்கிறது.

மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, ருத்திரபிரயாகை மாவட்டத்தின் மொத்த மக்கள் தொகை 2,42,285 ஆக உள்ளது. அதில் ஆண்கள் 114,589  மற்றும்  பெண்கள் 127,696  ஆக உள்ளனர். பாலின விகிதம் ஆயிரம் ஆண்களுக்கு  பெண்கள் 1114 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 122  பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 81.30% ஆகவும், ஆண்களின் படிப்பறிவு 93.90%  ஆகவும், பெண்களின் படிப்பறிவு 70.35% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 32,046 ஆக உள்ளது.இம்மாவட்டத்தில் இந்துக்களின் மக்கள்தொகை 99.13 விழுக்காடாக உள்ளது.

அரசியல்
ருத்ரபிரயாக் மாவட்டம் கேதார்நாத் மற்றும் ருத்ரபிரயாகை என இரண்டு சட்டமன்ற தொகுதிகளை கொண்டுள்ளது.

வழிபாட்டிடங்கள்

 கேதார்நாத் கோயில்
 கௌரி குண்டம்

மேற்கோள்கள்

வெளி இணைப்புகள்

 மாவட்ட இணையதளம்

உத்தராகண்ட மாவட்டங்கள்
ருத்திரபிரயாகை மாவட்டம்
வீச்சு (கணிதம்)

கணிதத்தில் ஒரு சார்பின் வீச்சு (range) என்பது அச்சார்பின் இணையாட்களம் (கணிதம்) அல்லது எதிருருவைக் குறிக்கும். தற்காலப் பயன்பாட்டில், வீச்சு என்பது எதிருருவையே குறிக்கிறது. ஒரு சார்பின் இணையாட்களம் என்பது ஏதேனுமொரு குறிப்பிலா கணமாகும். மெய்யெண் பகுவியலில் மெய்யெண்கள் கணமாகவும், சிக்கலெண் பகுவியலில் சிக்கலெண்கள் கணமாகவும் இணையாட்களம் அமையும். ஒரு சார்பின் வெளியீடுகள் அனைத்தும் கொண்ட கணமானது, அச்சார்பின் எதிருருவாகும். ஒரு சார்பின் எதிருரு, அச்சார்பின் இணையாட்களத்தின் உட்கணம் ஆகும்.

இருவிதப் பயன்பாடுகள்
பழைய புத்தகங்களில் வீச்சு என்ற சொல்லானது, தற்போது இணையாட்களம் என்று அழைக்கப்படும் கணத்தைக் குறிக்கப் பயன்படுத்தப்பட்டது. தற்காலப் புத்தகங்களில் வீச்சானது எதிருவைக் குறிக்கிறது.  குழப்பத்தைத் தவிர்ப்பதற்காகச் சில தற்காலப் புத்தகங்களில் இவ்வார்த்தை பயன்படுத்தப்படுவதே இல்லை

எடுத்துக்காட்டு:
மெய்யெண்களில் வரையறுக்கப்பட்ட சார்பு 

இச்சார்பின் இணையாட்களம்: 
மெய்யெண்கள் கணமான .

இச்சார்பின் எதிருரு:
எந்தவொரு மெய்யெண்ணின் வர்க்கமும் எப்பொழுதும் எதிர்மமாக இருக்காது என்பதால், இச்சார்பின் எதிருரு, எதிர்மலா மெய்யெண்களின் கணம்  ஆகும்.

எனவே இச்சார்புக்கு இணையாட்களத்தைக் குறிக்க வீச்சைப் பயன்படுத்தினால் வீச்சு  ஆகவும், எதிருருவைக் குறித்தால்  ஆகவும் இருக்கும்.

சில சார்புகளின் இணையாட்களமும் எதிருருவும் சமமாக இருக்கும். இவ்வாறு இணையாட்களமும் எதிருருவும் சமமாகவுள்ள சார்பு முழுக்கோப்பு ஆகும்.

எடுத்துக்காட்டு:
 என்ற மெய்யெண்களில் வரையறுக்கப்பட்ட சார்பின் இணையாட்களமும், எதிருருவும் சமமாக மெய்யெண்களின் கணமாக இருக்கும்.

வரையறை
வீச்சு என்பது இணையாட்களத்தைக் குறித்தால், சார்பின் எதிருரு எது என்பது குறிப்பிடப்பட வேண்டும். பெரும்பாலும் 
இணையாட்களம் மெய்யெண்களின் கணமாகவும், 
எதிருரு ஆட்களம் என்ற கணமாகவும் இருக்கும்.

வீச்சு என்பது எதிருருவைக் குறிக்கும்போது, சார்பின் இணையாட்களம் எது என்பது குறிப்பிடப்பட வேண்டும். 
 ஆட்களம் என்பது சார்பின் எதிருருவாக, அதாவது வீச்சாகவும், 
இணையாட்களம் மெய்யெண்களின் கணமாகவும் இருக்கும்.

வீச்சு என்பது இணையாட்களத்தை அல்லது வீச்சைக் குறிக்கும் இருவிதங்களிலும்,
f இன் எதிருரு⊆ f இன் வீச்சு ⊆ f இன் இணையாட்களம் என்ற முடிவில் குறைந்தது ஒருபகுதியாவது சமக்குறி கொண்டதாக இருக்கும்.

குறிப்புகள்

மேற்கோள்கள்

சார்புகளும் கோப்புகளும்
கணக் கோட்பாட்டு அடிப்படை கருத்துருக்கள்
வானியல் நாள்

வானியல் நாள் (Astronomical day) என்பது   வழக்கமாக நள்ளிரவில் தொடங்கி நள்ளிரவில் முடிகின்ற நாளுக்குப் பதிலாக நண்பகலில் தொடங்கி சரியாக  அல்லது கிட்டத்தட்ட 24 மணி நேரம் கொண்ட நீளத்தைக் கொண்ட நேரப்பகுதியைக் குறிக்கிறது. ஒரு நாளின் மிகச்சரியான நீளம் சூரிய நாள் அல்லது விண்மீன்வழி சூரியநாளின் அடிப்படையில் பலவாறு வரையறுக்கப்படுகிறது.

வரலாற்றில் வானியல் அறிஞர்களால் வானியல் நாள் (பொதுவாக சூரிய நாளுக்கு மாற்றாக)  பயன்படுத்தப்பட்டு வந்துள்ளது. நாளடைவில் ஏற்பட்ட தொழிற்புரட்சியின் காரணமாகவும், வழக்கமான காலங்காட்டும் மரபார்ந்த முறையில் ஏற்படும் குழப்பத்தின் காரணமாகவும் இப்பயன்பாடு படிப்படியாகச் செல்வாக்கை இழந்தது.

மேற்கோள்கள் 

வானியற்பியல்
காலம்
நாள்
கந்து கஸ்தூரி

கந்துகஸ்தூரி (தாவர வகைப்பாடு : Abelmoschus moschatus) என்ற இந்த தாவரம் வாசனையுள்ள ஒரு மூலிகைத் தாவரம் ஆகும். மால்வேசியே என்ற குடும்பத்தைச் சார்ந்த இது இந்தியாவில் அதிகமாகக் காணப்படுகிறது. இவற்றின் விதைகள் இனிப்பு சுவை கொண்டது. பூக்கள் கனரக சுகந்தம் கொண்டு மணம் வீசக்குக்கூடியது. இது ஒரு மூலிகைத் தாவரம் ஆகும்.

மேற்கோள்கள்

வெளி இணைப்புகள் 
Abelmoschus moschatus
Abelmoschus moschatus
Abelmoschus moschatus Medicinal Plant Images Database (School of Chinese Medicine, Hong Kong Baptist University)
Celtnet Spice Guide entry for Musk Mallow seeds, including recipes 

பூக்கும் தாவரங்கள்
மூலிகைகள்
இந்தியத் தாவரங்கள்
பௌரி கர்வால் மாவட்டம்

பௌரி கார்வால் மாவட்டம் (Pauri Garhwal), இந்தியாவின், உத்தராகண்டம் மாநிலத்தின் பதின்மூன்று மாவட்டங்களில் ஒன்றாகும். இதன் தலைமையிடம் பௌரி நகரத்தில் அமைந்துள்ளது. ஸ்ரீநகர் நகராட்சி இம்மாவட்டத்தில் உள்ளது.

மாவட்ட எல்லைகள்
5,329 சதுர கிலோ மீட்டர் பரப்பளவு கொண்ட,  இம்மாவட்டம், வடக்கில் ருத்ரபிரயாக் மாவட்டம், வடகிழக்கில் சமோலி மாவட்டம், கிழக்கில் அல்மோரா மாவட்டம், தென்கிழக்கில் நைனிடால் மாவட்டம், தென்மேற்கில் பிஜ்னோர் மாவட்டம் (உத்தர பிரதேசம்), மேற்கில் அரித்துவார் மாவட்டம், வடமேற்கில் டெக்ரி கார்வால் மாவட்டம் டேராடூன் மாவட்டம் எல்லைகளாக கொண்டுள்ளது.

தட்ப வெப்பம்
கோடைகாலத்தில் சற்று வெப்பமும், குளிர்காலத்தில் பனிப்பொழிவும் காணப்படுகிறது.

மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 687,271 ஆக உள்ளது. அதில் ஆண்கள் 326,829 மற்றும்  பெண்கள்  360,442 ஆக உள்ளனர். பாலின விகிதம் ஆயிரம் ஆண்களுக்கு  பெண்கள் 1103 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 129  பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 82.02% ஆகவும், ஆண்களின் படிப்பறிவு 92.71%  ஆகவும், பெண்களின் படிப்பறிவு 72.60% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 83,901 ஆக உள்ளது.

சமயம்
இம்மாவட்டத்தில் இந்துக்களின் மக்கள்தொகை 660,507 ஆகவும், இசுலாமியர்களின் மக்கள்தொகை  22,931 ஆகவும்,  கிறித்தவர்களின் எண்ணிக்கை 2,161 ஆகவும் உள்ளது. மற்றும் பிற சமயத்தினர் எண்ணிக்கை கணிசமாக உள்ளது.

மாவட்ட நிர்வாகம்
இம்மாவட்டம் பௌரி வட்டம், லான்ஸ்டோவன் (Lansdowne) வட்டம், கோட்வாரா வட்டம், தலிசைன் வட்டம், துமாகோட் வட்டம், ஸ்ரீநகர் வட்டம், சட்புலி வட்டம், சௌபட்டக்கல் வட்டம் என ஒன்பது வருவாய் வட்டங்களை கொண்டுள்ளது.
மேலும் கிராமப்புற வளர்ச்சிக்காக கோட், கல்ஜிக்கல், பௌரி, பபௌ, பிரான்கோல், துவாரிக்கல், துகாட்டா, ஜெய்ரிகல், ஏகஸ்வர், ரிக்கினிகல், யாம்கேஸ்வர், நைனிதண்டா, பொக்காரா மற்றும் கிர்சு என பதினான்கு ஊராட்சி ஒன்றியங்கள் செயல்படுகிறது.

கல்வி
பௌரி, கோட்வார், லான்ஸ்டோவன் மற்றும் ஸ்ரீநகர் வட்டங்கள் தரம்வாய்ந்த மருத்துவ, பொறியியல்  கல்வி நிலையங்களைக் கொண்டுள்ளது.

பொருளாதாரம்
இம்மாவட்டத்தின் முக்கிய தொழில் வேளாண்மை ஆகும். மேலும் ஆங்கில மற்றும் ஆயுர்வேத மருந்துகள் உற்பத்தி செய்யப்படுகிறது.

போக்குவரத்து வசதிகள்
இம்மாவட்டத்தின் முக்கிய போக்குவரத்து தரைவழிச் சாலைகளில் நடக்கிறது. இம்மாவட்டத்தின் ஒரே  தொடருந்து நிலையம் கோட்வாராவில் அமைந்துள்ளது. அருகில் உள்ள விமானம் நிலையம், பௌரி நகரத்திலிருந்து 155 கிலோ மீட்டர் தொலைவில் உள்ள தேராதூன் நகரத்தில் அமைந்துள்ள ஜாலி கிராண்ட் விமான நிலையமாகும்.

சுற்றுலா
பௌரி கார்வால் மாவட்டத்தில் உள்ள இயற்கை மற்றும் ஆன்மிக சுற்றுலா தலங்கள் பல உள்ளது.

கிர்சு

பௌரி நகரத்திலிருந்து 19 கிலோ மீட்டர் தொலைவில், 1700 மீட்டர் உயரத்தில் உள்ள இமயமலையின் பனி படர்ந்த கிர்சு மலைச் சிகரங்கள் பார்க்க வேண்டிய முக்கிய சுற்றுலா தலமாகும்.

ஆன்மிக தலங்கள்

 கண்டோலியா நகரத்தில் உள்ள இலக்குமி நாராயணன் கோயில், அனுமான் கோயில் மற்றும் நாகதேவதை கோயில்கள்.
 தண்ட நாகராஜர் கோயில்
 ஜ்வல்பா தேவி கோயில்
 கண்வ முனிவர் ஆசிரமம்

படக்காட்சியகம்
பௌரி கார்வால் மாவட்டத்தில் காண வேண்டியவைகள்;

மேற்கோள்கள்

வெளி இணைப்புகள் 
 மாவட்ட இணையதளம்

உத்தராகண்ட மாவட்டங்கள்
பௌரி கர்வால் மாவட்டம்